In nomine sancte et individue Trinitatis. Ego Hugo, Autisiodorensis episcopus, notum volo fieri tam presentibus quam futuris quod Hugo de Booliaco et Salo, frater ejus, quicquid apud Sanctam Porcariam habebant, in bosco et in plano, in pratis et aquis, et quicquid in toto territorio ab eis tenebatur, ecclesiae Pontiniacensi fratribusque ejusdem loci, in manu Guichardi abbatis, dederunt et in perpetuum libere et quiete possidendum concesserunt. Ut autem liberius quietiusque possiderent, in fide sua promiserunt memoratus Hugo et frater ejus quod terram ipsam ab habitatione hominum suorum immunem et incultam facerent et domos ipsorum cum pace eorumdem a toto territorio auferrent. Unde LXta et V libras habuit ipse Hugo. Hoc laudavit Adam vicecomes Barri, [fº 13, 2e col.] avunculus eorum, et filii ejus, Guido, Adam et Anselinus. Qui vicecomes habuit inde C solidos. Et ut conventio ista firmiter teneretur et ne aliquod inde impedimentum Pontiniacensibus fratribus oriretur, Daimbertus de Saliniaco cum fratribus suis Bochardo et Stephano, super casamentum Salonis accepit in manu. Preterea idem Salo donavit predictae ecclesiae noias suas de ponte Naiselas et inde XXti VIIIº libras habuit. Testes sunt: Guiardus clericus, Guillelmus de Pruneto, Gofridus de Molendino, Ansellus et Iterius. Actum anno ab Incarnatione Domini Mº Cº XLº VIº.